CELEX: 
Language: el
Date: 2017-10-19 00:00:00
Title: ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κανονισμού (ΕΕ) αριθ. 1031/2010 για την ευθυγράμμιση των πλειστηριασμών δικαιωμάτων με την απόφαση (ΕΕ) 2015/1814 και την εγγραφή ενός χώρου πλειστηριασμών που θα ορίσει το Ηνωμένο Βασίλειο

ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 18.10.2017
            
            
               για την τροποποίηση του κανονισμού (ΕΕ) αριθ. 1031/2010 για την ευθυγράμμιση των πλειστηριασμών δικαιωμάτων με την απόφαση (ΕΕ) 2015/1814 και την εγγραφή ενός χώρου πλειστηριασμών που θα ορίσει το Ηνωμένο Βασίλειο
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου
                  1
               , και ιδίως το άρθρο 3δ παράγραφος 3 και το άρθρο 10 παράγραφος 4,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) αριθ. 1331/2010 της Επιτροπής
                  2
                προβλέπει κανόνες για τον χρόνο διεξαγωγής, τη διαχείριση και τις λοιπές πτυχές των πλειστηριασμών δικαιωμάτων εκπομπής, βάσει της οδηγίας 2003/87/ΕΚ. Ειδικότερα, ο κανονισμός (ΕΕ) αριθ. 1031/2010 καθορίζει τις ποσότητες των δικαιωμάτων που τίθενται σε πλειστηριασμό κάθε χρόνο. Με τον τρόπο αυτό, ο κανονισμός (ΕΕ) αριθ. 1031/2013 διασφαλίζει την ομαλή λειτουργία της διαδικασίας πλειστηριασμού των δικαιωμάτων. Επί του παρόντος, ο πλειστηριασμός διενεργείται από έναν κοινό χώρο πλειστηριασμών για τα 25 κράτη μέλη και από έναν μικρό αριθμό χώρων αυτοεξαίρεσης από τον κοινό χώρο πλειστηριασμών.
            
            
               (2)Σύμφωνα με την απόφαση (ΕΕ) 2015/1814 του Ευρωπαϊκού Κοινοβουλίου και του Συμβουλίου
                  3
               , το 2018 θα πρέπει να θεσπιστεί ένα αποθεματικό για τη σταθερότητα της αγοράς («το αποθεματικό»), το οποίο θα τεθεί σε λειτουργία την 1η Ιανουαρίου 2019. Σύμφωνα με τους κανόνες που καθορίζονται στην εν λόγω απόφαση, πρέπει να τοποθετούνται στο αποθεματικό ή να απελευθερώνονται από αυτό ποσότητες με σκοπό την αναπροσαρμογή των ποσοτήτων δικαιωμάτων προς πλειστηριασμό κατά τη διάρκεια περιόδου 12 μηνών με αρχή την 1η Σεπτεμβρίου ενός δεδομένου έτους. Οι κανόνες αυτοί για τη λειτουργία του αποθεματικού είναι αναγκαίοι για να αντιμετωπίζονται καταστάσεις όπου ο συνολικός αριθμός των δικαιωμάτων σε κυκλοφορία για το προηγούμενο έτος, όπως δημοσιεύονται από την Επιτροπή στις 15 Μαΐου ενός δεδομένου έτους, βρίσκεται εκτός ενός προκαθορισμένου πεδίου τιμών. Κατά το πρώτο έτος της λειτουργίας του αποθεματικού, η πρώτη αναπροσαρμογή των πλειστηριαζόμενων ποσοτήτων πρέπει να πραγματοποιηθεί από την 1η Ιανουαρίου έως την 1η Σεπτεμβρίου 2019.
            
            
               (3)Η απόφαση (ΕΕ) 2015/1814 προβλέπει επίσης ότι 900 εκατομμύρια δικαιώματα που είχαν προγραμματιστεί να επανεισαχθούν το 2019 και το 2020, όπως ορίζεται στον κανονισμό (ΕΕ) αριθ. 176/2014 της Επιτροπής
                  4
               , δεν πρόκειται πλέον να πλειστηριαστούν αλλά θα τοποθετηθούν στο αποθεματικό. Επιπλέον, η απόφαση (ΕΕ) αριθ. 2015/1814 προβλέπει ότι τα δικαιώματα που δεν χορηγούνται από το αποθεματικό για τους νεοεισερχόμενους ή αυτά που δεν έχουν κατανεμηθεί σε εγκαταστάσεις επειδή αυτές έκλεισαν ή διέκοψαν εν μέρει την παραγωγή τους σύμφωνα με το άρθρο 10α παράγραφοι 7, 19 και 20 της οδηγίας 2003/87/ΕΚ, πρέπει να τοποθετούνται στο αποθεματικό το 2020 και όχι να τίθενται σε πλειστηριασμό.
            
            
               (4)Σύμφωνα με την απόφαση (ΕΕ) 2015/1814, τα χρονοδιαγράμματα πλειστηριασμού του κοινού χώρου πλειστηριασμού και των χώρων αυτοεξαίρεσης, εφόσον υπάρχουν, πρέπει να προσαρμόζονται για να λαμβάνουν υπόψη την ποσότητα των δικαιωμάτων που τοποθετούνται ή απελευθερώνονται από το αποθεματικό. 
            
            
               (5)Για να εξασφαλιστεί η παροχή σαφήνειας και ασφάλειας στους συμμετέχοντες στην αγορά σχετικά με τις ποσότητες δικαιωμάτων που πρόκειται να εκπλειστηριαστούν εντός περιόδου τουλάχιστον 12 μηνών, οι αλλαγές στο χρονοδιάγραμμα πλειστηριασμών ενός δεδομένου έτους που απορρέουν από την εφαρμογή της απόφασης (ΕΕ) 2015/1814 θα πρέπει να γίνονται μαζί με τον καθορισμό και τη δημοσίευση του χρονοδιαγράμματος πλειστηριασμού του επόμενου έτους. Επιπλέον, για να διασφαλιστεί η ομαλή εφαρμογή των προσαρμογών των ποσοτήτων που πλειστηριάζονται, με αποφυγή, παράλληλα, των αρνητικών συνεπειών για τους πλειστηριασμούς, οι συμμετέχοντες της αγοράς θα πρέπει να ενημερωθούν εγκαίρως σχετικά με τον αντίκτυπο της απόφασης (ΕΕ) 2015/1814 στις ποσότητες πλειστηριασμού για τους επόμενους 12 μήνες. Συνεπώς, οι σχετικές αλλαγές στα χρονοδιαγράμματα πλειστηριασμών ενός δεδομένου έτους και τα χρονοδιαγράμματα πλειστηριασμών για το επόμενο έτος θα πρέπει να δημοσιεύονται εγκαίρως πριν από την 1η Σεπτεμβρίου του δεδομένου έτους στο οποίο θα αρχίσουν να ισχύουν οι σχετικές προσαρμογές των ποσοτήτων που πρόκειται να πλειστηριαστούν.
            
            
               (6)Το άρθρο 1 παράγραφοι 5 και 8 της απόφασης (ΕΕ) 2015/1814 προβλέπει παρεκκλίσεις από τους γενικούς κανόνες λειτουργίας του αποθεματικού όσον αφορά την κατανομή του 10 % της συνολικής ποσότητας δικαιωμάτων που πρόκειται να πλειστηριαστούν μεταξύ των κρατών μελών για σκοπούς αλληλεγγύης σύμφωνα με το άρθρο 10 παράγραφος 2 στοιχείο β) της οδηγίας 2003/87/ΕΚ. Κατά συνέπεια, τα μερίδια δικαιωμάτων των κρατών μελών που πρόκειται να εκπλειστηριαστούν εντός ενός δεδομένου έτους πρέπει να καθορίζονται και σύμφωνα με τις διατάξεις του άρθρου 1 παράγραφος 5 δεύτερο εδάφιο και του άρθρου 1 παράγραφος 8 της απόφασης (ΕΕ) 2015/1814 όσον αφορά τους συγκεκριμένους κανόνες για τον προσδιορισμό των μεριδίων των κρατών μελών που συμβάλλουν στην τοποθέτηση δικαιωμάτων στο αποθεματικό έως το τέλος του 2025 και την επακόλουθη απελευθέρωση δικαιωμάτων από το αποθεματικό. 
            
            
               (7)Το άρθρο 60 παράγραφος 1 του κανονισμού (ΕΕ) αριθ. 1031/2010 παρέχει μη εξαντλητικό κατάλογο των μη εμπιστευτικών πληροφοριών που δημοσιεύονται σε αποκλειστικό, επικαιροποιούμενο δικτυακό τόπο για τους πλειστηριασμούς, τον οποίο διατηρεί ο συγκεκριμένος χώρος πλειστηριασμών. Ο κατάλογος των προσώπων που γίνονται δεκτά για υποβολή προσφορών στους πλειστηριασμούς θα πρέπει να θεωρείται ότι αποτελεί μη εμπιστευτική πληροφορία σχετικά με τους πλειστηριασμούς σε έναν συγκεκριμένο χώρο πλειστηριασμών. 
            
            
               (8)Ο κανονισμός (ΕΕ) αριθ. 1031/2010 περιέχει αρκετές ασυνέπειες που απορρέουν από προηγούμενες τροποποιήσεις του κανονισμού, οι οποίες θα πρέπει να διορθωθούν. Ειδικότερα, το άρθρο 10 παράγραφος 3 θα πρέπει να τροποποιηθεί για να διευκρινιστεί ότι για τον υπολογισμό της ποσότητας των δικαιωμάτων προς πλειστηριασμό κάθε έτος συνεκτιμώνται τυχόν προσαρμογές σύμφωνα με τα άρθρα 24 και 27 της οδηγίας 2003/87/ΕΚ. Με τον κανονισμό (ΕΕ) αριθ. 1143/2013
                  5
                της Επιτροπής εισήχθη στον κανονισμό (ΕΕ) αριθ. 1031/2010 ο κανόνας ότι ένας φορέας μπορεί να οριστεί ως χώρος πλειστηριασμών μόνο αν έχει αδειοδοτηθεί ως ρυθμιζόμενη αγορά, ο διαχειριστής της οποίας οργανώνει δευτερογενή αγορά δικαιωμάτων εκπομπής ή παραγώγων προϊόντων των δικαιωμάτων εκπομπής. Για εξασφαλιστεί η συνέπεια με τον κανόνα αυτό, είναι αναγκαίο να τροποποιηθούν τα άρθρα 19, 20 και 35 του κανονισμού (ΕΕ) αριθ. 1331/2010.
            
            
               (9)Σύμφωνα με το άρθρο 30 παράγραφος 4 του κανονισμού (ΕΕ) αριθ. 1031/2010, στις 18 Φεβρουαρίου 2011 το Ηνωμένο Βασίλειο ενημέρωσε την Επιτροπή σχετικά με την απόφασή του να μην συμμετάσχει στην κοινή ενέργεια κατά τα προβλεπόμενα στο άρθρο 26 παράγραφοι 1 και 2 του εν λόγω κανονισμού και να ορίσει δικό του χώρο πλειστηριασμών.
            
            
               (10)Στις 30 Απριλίου 2012 το Ηνωμένο Βασίλειο γνωστοποίησε στην Επιτροπή την πρόθεσή του να ορίσει το ICE Futures Europe («ICE») ως χώρο πλειστηριασμών που αναφέρεται στο άρθρο 30 παράγραφος 1 του κανονισμού (ΕΕ) αριθ. 1031/2010. Οι όροι και οι εφαρμοστέες προϋποθέσεις για τον ορισμό του ICE ως χώρου πλειστηριασμών για το Ηνωμένο Βασίλειο για την περίοδο από τις 10 Νοεμβρίου 2012 έως τις 9 Νοεμβρίου 2017 εισήχθησαν στο παράρτημα ΙΙΙ του κανονισμού (ΕΕ) αριθ.1031 /2010 με τον κανονισμό (ΕΕ) αριθ. 1042/2012
                  6
               .
            
            
               (11)Στις 16 Νοεμβρίου 2016 το Ηνωμένο Βασίλειο γνωστοποίησε στην Επιτροπή την πρόθεσή του να ορίσει το ICE Futures Europe («ICE») ως δεύτερο χώρο πλειστηριασμών που αναφέρεται στο άρθρο 30 παράγραφος 1 του κανονισμού (ΕΕ) αριθ. 1031/2010. Βάσει της κοινοποίησης, οι όροι και οι απαιτήσεις για τον ορισμό του ICE παραμένουν οι ίδιοι με αυτούς που κοινοποιήθηκαν στις 30 Απριλίου 2012 και οι κανόνες ανταλλαγής του ICE που ισχύουν για τους πλειστηριασμούς τροποποιήθηκαν για να διασφαλίζεται η συμμόρφωση με τους όρους και τις υποχρεώσεις για την εγγραφή του στο παράρτημα ΙΙΙ του κανονισμού (ΕΕ) αριθ. 1031/2010, σύμφωνα με το σημείο 6 της σειράς σχετικά με τις υποχρεώσεις στον πίνακα των χώρων πλειστηριασμών που ορίζονται από το Ηνωμένο Βασίλειο, ο οποίος παρατίθεται στο παράρτημα Επιπλέον, κατόπιν αιτήματος της Επιτροπής, το Ηνωμένο Βασίλειο υπέβαλε περαιτέρω πληροφορίες και διευκρινίσεις που συμπληρώνουν ανάλογα τη γνωστοποίηση.
            
         
         
            
               (12)Για να εξασφαλιστεί ο προτεινόμενος ορισμός του ICE ως δεύτερου χώρου πλειστηριασμών για το Ηνωμένο Βασίλειο που αναφέρεται στο άρθρο 30 παράγραφος 1 του κανονισμού (ΕΕ) αριθ. 1031/2010 και, ειδικότερα, ότι οι κανόνες ανταλλαγής του ICE πληρούν τις απαιτήσεις του εν λόγω κανονισμού και ότι είναι συμβατοί με το άρθρο 10 παράγραφος 4 δεύτερο εδάφιο της οδηγίας 2003/87/ΕΚ, είναι αναγκαίο να επεκταθούν οι όροι και οι υποχρεώσεις όσον αφορά το ICE που προβλέπονται στο παράρτημα ΙΙΙ του κανονισμού (ΕΕ) αριθ. 1031/2010 στην εγγραφή του ICE ως του δεύτερου χώρου πλειστηριασμών αυτοεξαίρεσης του Ηνωμένου Βασιλείου με τις αναγκαίες προσαρμογές για να διασφαλίζεται η επίτευξη των στόχων τους λαμβανομένων υπόψη των ειδικών όρων εφαρμογής που προβλέπονται στους εφαρμοστέους κανόνες ανταλλαγής του ICE.
            
            
               (13)Συνεπώς, ο κανονισμός (ΕΕ) αριθ. 1031/2010 θα πρέπει να τροποποιηθεί αναλόγως,
            
            
               (14)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την αλλαγή του κλίματος,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο κανονισμός (ΕΕ) αριθ. 1031/2010 τροποποιείται ως εξής:
            
            
               (1)Το άρθρο 10 τροποποιείται ως εξής:
            
            
               α)
                     η παράγραφος 2 τροποποιείται ως εξής:
            
            
               i)
                     το πρώτο και δεύτερο εδάφιο αντικαθίστανται από το ακόλουθο κείμενο:
            
            
               «Η ποσότητα δικαιωμάτων του κεφαλαίου ΙΙΙ της οδηγίας 2003/87/EΚ προς πλειστηριασμό κατά τα έτη 2013 και 2014 ισούται με την ποσότητα δικαιωμάτων που προσδιορίζεται για το σχετικό ημερολογιακό έτος σύμφωνα με τα άρθρα 9 και 9α της εν λόγω οδηγίας, μειωμένη κατά την ποσότητα που κατανέμεται δωρεάν, όπως προβλέπεται στο άρθρο 10α παράγραφος 7 και στο άρθρο 11 παράγραφος 2 της ίδιας οδηγίας, και κατά το ήμισυ της συνολικής ποσότητας των δικαιωμάτων που πλειστηριάστηκαν το έτος 2012.
            
            
               Η ποσότητα δικαιωμάτων του κεφαλαίου ΙΙΙ της οδηγίας 2003/87/EΚ προς πλειστηριασμό κάθε ημερολογιακό έτος από το 2015 έως το 2018 ισούται με την ποσότητα δικαιωμάτων που προσδιορίζεται για το σχετικό ημερολογιακό έτος σύμφωνα με τα άρθρα 9 και 9α της εν λόγω οδηγίας, μειωμένη κατά την ποσότητα που κατανέμεται δωρεάν, όπως προβλέπεται στο άρθρο 10α παράγραφος 7 και στο άρθρο 11 παράγραφος 2 της ίδιας οδηγίας.»·
            
            
               ii)
                     το πέμπτο εδάφιο αντικαθίσταται από το ακόλουθο κείμενο: 
            
            
               «Η ποσότητα δικαιωμάτων του κεφαλαίου ΙΙΙ της οδηγίας 2003/87/EΚ προς πλειστηριασμό από το 2019 και μετά ισούται με την ποσότητα δικαιωμάτων που προσδιορίζεται σύμφωνα με το άρθρο 10 παράγραφοι 10 και 1α της ίδιας οδηγίας.»·
            
            
               iii)
                     το ένατο εδάφιο αντικαθίσταται από το ακόλουθο κείμενο:
            
            
               «Με την επιφύλαξη της απόφασης (ΕΕ) 2015/1814 του Ευρωπαϊκού Κοινοβουλίου και του Συμβουλίου*, στην ποσότητα δικαιωμάτων του κεφαλαίου ΙΙΙ της οδηγίας 2003/87/EΚ προς πλειστηριασμό κατά το τελευταίο έτος κάθε περιόδου εμπορίας συνεκτιμώνται κάθε διακοπή της λειτουργίας εγκατάστασης σύμφωνα με το άρθρο 10α παράγραφος 19 της εν λόγω οδηγίας, κάθε αναπροσαρμογή του επιπέδου της δωρεάν κατανομής δικαιωμάτων σύμφωνα με το άρθρο 10α παράγραφος 20 της ίδιας οδηγίας, καθώς και τα δικαιώματα που απομένουν στο αποθεματικό για τους νεοεισερχόμενους, το οποίο προβλέπεται στο άρθρο 10α παράγραφος 7 αυτής.»·
            
            
               ________________
            
            
               * Απόφαση (ΕΕ) 2015/1814 του Ευρωπαϊκού Κοινοβουλίου και του Συμβουλίου, της 6ης Οκτωβρίου 2015, σχετικά με τη θέσπιση και τη λειτουργία αποθεματικού για τη σταθερότητα της αγοράς όσον αφορά το σύστημα εμπορίας δικαιωμάτων εκπομπής αερίων θερμοκηπίου και την τροποποίηση της οδηγίας 2003/87/ΕΚ (ΕΕ L 264 της 9.10.2015, σ. 1).
            
            
               β)η παράγραφος 3 αντικαθίσταται από το ακόλουθο κείμενο:
            
            
               «3
                     Η ποσότητα των δικαιωμάτων του κεφαλαίου ΙΙΙ της οδηγίας 2003/87/ΕΚ προς πλειστηριασμό κάθε ημερολογιακό έτος με αρχή το 2013 βασίζεται στο παράρτημα Ι και στον καθορισμό και τη δημοσίευση της Επιτροπής βάσει του άρθρου 10 παράγραφος 1 της εν λόγω οδηγίας της εκτιμούμενης ποσότητας δικαιωμάτων προς πλειστηριασμό ή στην πλέον πρόσφατη τροποποίηση της αρχικής εκτίμησης της Επιτροπής που δημοσιεύθηκε πριν από τις 31 Ιανουαρίου του προηγούμενου έτους, λαμβανομένων υπόψη, κατά περίπτωση, της απόφασης (ΕΕ) 2015/1814 και, στο μέτρο του δυνατού, τυχόν μεταβατικών δωρεάν κατανομών που αφαιρέθηκαν ή πρόκειται να αφαιρεθούν από την ποσότητα των δικαιωμάτων που, διαφορετικά, θα έθετε σε πλειστηριασμό ένα συγκεκριμένο κράτος μέλος σύμφωνα με το άρθρο 10 παράγραφος 2 της οδηγίας 2003/87/ΕΚ όπως προβλέπεται στο άρθρο 10γ παράγραφος 2 της εν λόγω οδηγίας, καθώς και τυχόν αναπροσαρμογής σύμφωνα με τα άρθρα 24 και 27 της εν λόγω οδηγίας.
            
            
               Με την επιφύλαξη της απόφασης (ΕΕ) 2015/1814, τυχόν μετέπειτα μεταβολή της ποσότητας δικαιωμάτων προς πλειστηριασμό σε δεδομένο ημερολογιακό έτος συνεκτιμάται στην ποσότητα δικαιωμάτων που πρόκειται να πλειστηριαστεί το επόμενο ημερολογιακό έτος.»·
            
         
         
            
               γ)η παράγραφος 4 αντικαθίσταται από το ακόλουθο κείμενο:
            
            
               «4
                     Με την επιφύλαξη του άρθρου 10α παράγραφος 7 της οδηγίας 2003/87/EΚ, για δεδομένο ημερολογιακό έτος, το μερίδιο κάθε κράτους μέλους επί των δικαιωμάτων προς πλειστηριασμό του κεφαλαίου ΙΙΙ της εν λόγω οδηγίας είναι εκείνο που προσδιορίζεται σύμφωνα με το άρθρο 10 παράγραφος 2 της ίδιας οδηγίας, λαμβάνοντας υπόψη τυχόν μεταβατική δωρεάν κατανομή από το εν λόγω κράτος μέλος κατά το ίδιο ημερολογιακό έτος, σύμφωνα με το άρθρο 10γ της οδηγίας 2003/87/EΚ, και τυχόν δικαιώματα που ενδεχομένως πρόκειται να θέσει σε πλειστηριασμό το κράτος μέλος κατά το ίδιο ημερολογιακό έτος, σύμφωνα με το άρθρο 24 της εν λόγω οδηγίας, καθώς και τα δικαιώματα που πρέπει να τοποθετηθούν στο αποθεματικό για τη σταθερότητα της αγοράς ή να απελευθερωθούν από αυτό, σύμφωνα με το άρθρο 1 παράγραφος 5 δεύτερο εδάφιο και το άρθρο 1 παράγραφος 8 της απόφασης (ΕΕ) 2015/1814.»·
            
            
               (2)στο άρθρο 11, η παράγραφος 1 αντικαθίσταται από το ακόλουθο κείμενο:
            
            
               «1
                     Οι χώροι πλειστηριασμών που ορίζονται σύμφωνα με το άρθρο 26 παράγραφος 1 ή 2 του παρόντος κανονισμού καθορίζουν και δημοσιεύουν τις περιόδους υποβολής προσφορών, τις επιμέρους ποσότητες, τις ημερομηνίες διεξαγωγής των πλειστηριασμών, καθώς και τα πλειστηριαζόμενα προϊόντα και τις ημερομηνίες πληρωμής και παράδοσης για τα δικαιώματα εκπομπής του κεφαλαίου ΙΙΙ της οδηγίας 2003/87/ΕΚ που πρόκειται να πλειστηριαστούν μέσω επιμέρους πλειστηριασμών για κάθε ημερολογιακό έτος, έως τις 30 Ιουνίου του προηγούμενου έτους ή το ταχύτερο δυνατόν μετά την ημερομηνία αυτή, αφού προηγουμένως ζητήσουν και λάβουν τη γνώμη της Επιτροπής σχετικά με το θέμα αυτό. Οι χώροι πλειστηριασμών λαμβάνουν στο έπακρο υπόψη τη γνώμη της Επιτροπής.»·
            
            
               (3)στο άρθρο 14, η παράγραφος 1 τροποποιείται ως εξής:
            
            
               α)
                     το στοιχείο ια) αντικαθίσταται από το ακόλουθο κείμενο:
            
            
               «ια)
                     όταν είναι αναγκαίο, προκειμένου να μη διεξαχθεί πλειστηριασμός από τον χώρο πλειστηριασμών κατά παράβαση του παρόντος κανονισμού ή της οδηγίας 2003/87/ΕΚ.»·
            
            
               β)
                     προστίθεται το ακόλουθο στοιχείο ιβ:
            
            
               ιβ)
                     τυχόν αναγκαίες αναπροσαρμογές σύμφωνα με την απόφαση (ΕΕ) 2015/1814 που καθορίζονται και δημοσιεύονται έως τις 15 Ιουλίου του συγκεκριμένου έτους ή όσον το δυνατόν συντομότερα, στο βαθμό του εφικτού, μετά από την εν λόγω ημερομηνία.»·
            
            
               (4)Το άρθρο 19 τροποποιείται ως εξής:
            
            
               α)
                     η παράγραφος 1 αντικαθίσταται από το ακόλουθο κείμενο:
            
            
               «1
                     Τα μέλη της δευτερογενούς αγοράς ή οι συμμετέχοντες στη δευτερογενή αγορά που οργανώνεται από χώρο πλειστηριασμών ο οποίος έχει οριστεί σύμφωνα με το άρθρο 26 παράγραφος 1 ή με το άρθρο 30 παράγραφος 1, που είναι επιλέξιμα πρόσωπα σύμφωνα με το άρθρο 18 παράγραφος 1 ή 2, γίνονται δεκτά προς απευθείας υποβολή προσφορών στους πλειστηριασμούς που διεξάγει ο εν λόγω χώρος πλειστηριασμών, χωρίς άλλες απαιτήσεις αποδοχής, εφόσον συντρέχουν όλες οι ακόλουθες προϋποθέσεις:
            
            
               α)
                     οι απαιτήσεις για την αποδοχή του μέλους ή συμμετέχοντος προς εμπορία δικαιωμάτων εκπομπής μέσω της δευτερογενούς αγοράς που οργανώνεται από τον χώρο πλειστηριασμών ο οποίος έχει οριστεί σύμφωνα με το άρθρο 26 παράγραφος 1 ή με το άρθρο 30 παράγραφος 1, δεν είναι λιγότερο αυστηρές από εκείνες που απαριθμούνται στην παράγραφο 2 του παρόντος άρθρου·
            
            
               β)
                     ο χώρος πλειστηριασμών που έχει οριστεί σύμφωνα με το άρθρο 26 παράγραφος 1 ή με το άρθρο 30 παράγραφος 1 λαμβάνει κάθε πρόσθετη πληροφορία η οποία είναι απαραίτητη για την εξακρίβωση της τήρησης απαιτήσεων της παραγράφου 2 του παρόντος άρθρου που δεν είχαν προηγουμένως ελεγχθεί.»·
            
            
               β)
                     στην παράγραφο 2, το δεύτερο εδάφιο διαγράφεται.
            
            
               (5)στο άρθρο 20 παράγραφος 1, το δεύτερο εδάφιο αντικαθίσταται με το ακόλουθο κείμενο:
            
            
               «Τα μέλη της δευτερογενούς αγοράς ή οι συμμετέχοντες στη δευτερογενή αγορά που οργανώνεται από τον συγκεκριμένο χώρο πλειστηριασμών, οι οποίοι πληρούν τις απαιτήσεις του άρθρου 19 παράγραφος 1, γίνονται δεκτοί προς υποβολή προσφορών, χωρίς να καταθέσουν αίτηση βάσει του πρώτου εδαφίου της παρούσας παραγράφου.»·
            
            
               (6)στο άρθρο 30 παράγραφος 6, το στοιχείο β) αντικαθίσταται από το ακόλουθο κείμενο:
            
            
               «β)
                     τους λεπτομερείς κανόνες λειτουργίας οι οποίοι θα διέπουν τη διαδικασία πλειστηριασμού από τον ή τους χώρους πλειστηριασμών που προτίθεται να ορίσει, καθώς και τις συμβατικές διατάξεις περί ορισμού του χώρου πλειστηριασμών, συμπεριλαμβανομένων των συστημάτων εκκαθάρισης και συστημάτων διακανονισμού που ενδεχομένως είναι συνδεδεμένα με τον προτεινόμενο χώρο πλειστηριασμών, στις οποίες αναφέρονται ρητά οι όροι και οι προϋποθέσεις που ισχύουν για τη διάρθρωση και το ύψος των τελών, τη διαχείριση των ασφαλειών, τις πληρωμές και τις παραδόσεις·»·
            
            
               (7)Το άρθρο 32 τροποποιείται ως εξής:
            
         
         
            
               α)
                     η παράγραφος 1 αντικαθίσταται από το ακόλουθο κείμενο:
            
            
               «Η ποσότητα δικαιωμάτων του κεφαλαίου ΙΙΙ της οδηγίας 2003/87/ΕΚ, που τίθεται στους επιμέρους πλειστηριασμούς τους οποίους διεξάγει χώρος πλειστηριασμών οριζόμενος σύμφωνα με το άρθρο 30 παράγραφος 1 ή 2 του παρόντος κανονισμού, δεν υπερβαίνει τα 20 εκατ. δικαιώματα και ανέρχεται σε τουλάχιστον 3,5 εκατ. δικαιώματα· εκτός εάν η συνολική ποσότητα δικαιωμάτων του κεφαλαίου ΙΙΙ της οδηγίας 2003/87/ΕΚ προς πλειστηριασμό από το κράτος μέλος ορισμού είναι χαμηλότερη από 3,5 εκατ. δικαιώματα σε δεδομένο ημερολογιακό έτος, οπότε τα δικαιώματα τίθενται σε έναν και μόνο πλειστηριασμό ανά ημερολογιακό έτος. Ωστόσο, η ποσότητα δικαιωμάτων που καλύπτεται από το κεφάλαιο ΙΙΙ της οδηγίας 2003/87/ΕΚ που εκπλειστηριάζονται σε χωριστό πλειστηριασμό που διεξάγεται από τους εν λόγω χώρους πλειστηριασμών δεν είναι κατώτερη από 1,5 εκατομμύρια δικαιώματα στις αντίστοιχες περιόδους 12 μηνών όταν ο αριθμός δικαιωμάτων πρέπει να αφαιρεθεί από την ποσότητα των πλειστηριαζόμενων δικαιωμάτων σύμφωνα με το άρθρο 1 παράγραφος 5 της απόφασης (ΕΕ) 2015/1814.»
            
            
               β)
                     στην παράγραφο 4, το πρώτο εδάφιο αντικαθίσταται από το ακόλουθο κείμενο: 
            
            
               «Οι χώροι πλειστηριασμών που ορίζονται σύμφωνα με το άρθρο 30 παράγραφος 1 ή 2 του παρόντος κανονισμού καθορίζουν και δημοσιεύουν τις περιόδους υποβολής προσφορών, τις επιμέρους ποσότητες, τις ημερομηνίες διεξαγωγής των πλειστηριασμών, καθώς και τα πλειστηριαζόμενα προϊόντα και τις ημερομηνίες πληρωμής και παράδοσης για τα δικαιώματα του κεφαλαίου ΙΙ της οδηγίας 2003/87/ΕΚ που πρόκειται να τεθούν στους επιμέρους πλειστηριασμούς κάθε έτους, έως τις 31 Οκτωβρίου του προηγούμενου έτους ή το συντομότερο δυνατόν μετά την ημερομηνία αυτή και του κεφαλαίου ΙΙΙ της ίδιας οδηγίας, έως τις 15 Ιουλίου του προηγούμενου έτους ή το συντομότερο δυνατόν μετά την ημερομηνία αυτή. Οι συγκεκριμένοι χώροι πλειστηριασμών προβαίνουν στους οικείους καθορισμούς και δημοσιεύσεις μόνο μετά τον καθορισμό και τις δημοσιεύσεις κατ’ εφαρμογή του άρθρου 11 παράγραφος 1 και του άρθρου 13 παράγραφος 1 του παρόντος κανονισμού από τους χώρους πλειστηριασμών που ορίζονται σύμφωνα με το άρθρο 26 παράγραφος 1 ή 2 του παρόντος κανονισμού, εκτός εάν αυτοί δεν έχουν ακόμη οριστεί. Προβαίνουν στους οικείους καθορισμούς και δημοσιεύσεις μόνον αφού προηγουμένως ζητήσουν και λάβουν τη γνώμη της Επιτροπής σχετικά με το θέμα αυτό. Οι χώροι πλειστηριασμών λαμβάνουν στο έπακρο υπόψη τη γνώμη της Επιτροπής .»
            
            
               (8)στο άρθρο 35, η παράγραφος 1 αντικαθίσταται από το ακόλουθο κείμενο:
            
            
               «1 Οι πλειστηριασμοί διεξάγονται μόνο σε χώρους πλειστηριασμών που έχουν αδειοδοτηθεί ως ρυθμιζόμενη αγορά, ο διαχειριστής των οποίων οργανώνει δευτερογενή αγορά δικαιωμάτων εκπομπής ή παραγώγων προϊόντων των δικαιωμάτων εκπομπής.».
            
            
               (9)στο άρθρο 60 παράγραφος 1, το πρώτο εδάφιο αντικαθίσταται με το ακόλουθο κείμενο:
            
            
               «Όλες οι νομοθετικές πράξεις, κατευθυντήριες γραμμές, υποδείξεις, έντυπα, έγγραφα, ανακοινώσεις, συμπεριλαμβανομένου του χρονοδιαγράμματος πλειστηριασμών, κάθε άλλη, μη εμπιστευτική πληροφορία που αφορά τους πλειστηριασμούς οι οποίοι διεξάγονται σε δεδομένο χώρο πλειστηριασμών, συμπεριλαμβανομένου καταλόγου των προσώπων που γίνονται δεκτά προς υποβολή προσφορών στους πλειστηριασμούς, κάθε απόφαση για την επιβολή ανώτατου ύψους προσφοράς, συμπεριλαμβανομένων των αποφάσεων βάσει του άρθρου 57, καθώς και κάθε άλλο διορθωτικό μέτρο που είναι αναγκαίο για τον μετριασμό ορατού κινδύνου —πραγματικού ή δυνητικού— νομιμοποίησης εσόδων από παράνομες δραστηριότητες, χρηματοδότησης της τρομοκρατίας, εγκληματικής δραστηριότητας ή κατάχρησης αγοράς στον εν λόγω χώρο πλειστηριασμών, δημοσιεύονται σε αποκλειστικό, επικαιροποιούμενο δικτυακό τόπο για τους πλειστηριασμούς, τον οποίο διατηρεί ο συγκεκριμένος χώρος πλειστηριασμών.
            
            
               (10)Το παράρτημα III τροποποιείται σύμφωνα με το παράρτημα I του παρόντος κανονισμού.
            
            
            
               (11)Το παράρτημα ΙV αντικαθίσταται από το κείμενο του παραρτήματος II του παρόντος κανονισμού.
            
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 18.10.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ (ΕΕ L 275 της 25.10.2003, σ. 32).
               
               
                  
                     (2)
                  Κανονισμός (ΕΕ) αριθ. 1031/2010 της Επιτροπής, της 12ης Νοεμβρίου 2010, για τον χρόνο διεξαγωγής, τη διαχείριση και τις λοιπές πτυχές των πλειστηριασμών δικαιωμάτων εκπομπής αερίων θερμοκηπίου κατ' εφαρμογήν της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (ΕΕ L 302 της 18.11.2010, σ. 1).
               
               
                  
                     (3)
                  Απόφαση (ΕΕ) 2015/1814 του Ευρωπαϊκού Κοινοβουλίου και του Συμβουλίου, της 6ης Οκτωβρίου 2015, σχετικά με τη θέσπιση και τη λειτουργία αποθεματικού για τη σταθερότητα της αγοράς όσον αφορά το σύστημα εμπορίας δικαιωμάτων εκπομπής αερίων θερμοκηπίου και την τροποποίηση της οδηγίας 2003/87/ΕΚ (ΕΕ L 264 της 9.10.2015, σ. 1).
               
               
                  
                     (4)
                  Κανονισμός (ΕΕ) αριθ. 176/2014 της Επιτροπής, της 25ης Φεβρουαρίου 2014, για την τροποποίηση του κανονισμού (ΕΕ) αριθ. 1031/2010 με σκοπό, ιδίως, τον καθορισμό των ποσοτήτων δικαιωμάτων εκπομπής αερίων θερμοκηπίου που θα εκπλειστηριαστούν κατά την περίοδο 2013-2020 (ΕΕ L 56 της 26.2.2014, σ. 11).
               
               
                  
                     (5)
                  Κανονισμός (ΕΕ) αριθ. 1143/2013 της Επιτροπής, της 13ης Νοεμβρίου 2013, για την τροποποίηση του κανονισμού (ΕΕ) αριθ. 1031/2010 για τον χρόνο διεξαγωγής, τη διαχείριση και τις λοιπές πτυχές των πλειστηριασμών δικαιωμάτων εκπομπής αερίων θερμοκηπίου κατ’ εφαρμογήν της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας, ιδίως για την εγγραφή του χώρου πλειστηριασμών που θα ορίσει η Γερμανία (ΕΕ L 303 της 14.11.2013, σ. 10).
               
               
                  
                     (6)
                  Κανονισμός (ΕΕ) αριθ. 1042/2012 της Επιτροπής, της 7ης Νοεμβρίου 2012, για την τροποποίηση του κανονισμού (ΕΕ) αριθ. 1031/2010 με σκοπό την εγγραφή του χώρου πλειστηριασμών που θα ορίσει το Ηνωμένο Βασίλειο (ΕΕ L 310 της 9.11.2012, σ. 19).
               
            
      
    ---documentbreak--- 
      
         
         
            
               ΠΑΡΑΡΤΗΜΑΤΑ
            
            
            
               ΠΑΡΑΡΤΗΜΑ Ι
            
            
               Στο Παράρτημα IIΙ προστίθεται το ακόλουθο μέρος 4:
            
            
                     
                        «Χώροι πλειστηριασμών που έχουν οριστεί από το Ηνωμένο Βασίλειο
                     
                  
               
                     
                        4
                     
                  
                  
                     
                        Χώρος πλειστηριασμών
                     
                  
                  
                     
                        ICE Futures Europe (ICE)
                     
                  
               
                     
                  
                  
                     
                        Νομική βάση
                     
                  
                  
                     
                        Άρθρο 30 παράγραφος 1
                     
                  
               
                     
                  
                  
                     
                        Διάρκεια διορισμού
                     
                  
                  
                     
                        Από τις 10 Νοεμβρίου 2017 το νωρίτερο έως τις 9 Νοεμβρίου 2022 το αργότερο, με την επιφύλαξη του δεύτερου εδαφίου του άρθρου 30 παράγραφος 5. 
                     
                  
               
                     
                  
                  
                     
                        Ορισμοί
                     
                  
                  
                     
                        Για τους σκοπούς των όρων και υποχρεώσεων που ισχύουν για το ICE, εφαρμόζονται οι ακόλουθοι ορισμοί:
                     
                     
                         α) «κανόνες συναλλαγών του ICE»: οι κανόνες, στους οποίους συμπεριλαμβάνονται ειδικότερα οι συμβατικοί κανόνες και διαδικασίες που σχετίζονται με τους πλειστηριασμούς που οργανώνει (ICE FUTURES EUA AUCTION CONTRACT και ICE FUTURES EUAA AUCTION CONTRACT)·  
                     
                     
                        β) «μέλος»: το μέλος, όπως ορίζεται στο τμήμα A.1 των κανόνων συναλλαγών του ICE· 
                     
                     
                        γ) «πελάτης»: ο πελάτης ενός μέλους, καθώς και οι πελάτες των πελατών τους στους επόμενους κρίκους της αλυσίδας, οι οποίοι διευκολύνουν την αποδοχή των προσώπων να συμμετάσχουν σε πλειστηριασμούς και να υποβάλουν προσφορές για λογαριασμό των προσφερόντων.»
                     
                  
               
                     
                  
                  
                     
                        Όροι
                     
                  
                  
                     
                        Η αποδοχή στους πλειστηριασμούς δεν εξαρτάται από την απόκτηση της ιδιότητας του μέλους ή του συμμετέχοντος στη δευτερογενή αγορά που οργανώνει το ICE ή σε άλλο χώρο συναλλαγών τον οποίο εκμεταλλεύεται το ICE ή τρίτος.
                     
                  
               
                     
                  
                  
                     
                        Υποχρεώσεις
                     
                  
                  
                     
                        1. Το ICE απαιτεί κάθε απόφαση που έχει ληφθεί από τα μέλη του  ICE ή από τους πελάτες τους σχετικά με τη χορήγηση άδειας συμμετοχής στους πλειστηριασμούς, την ανάκληση ή την αναστολή των εν λόγω αδειών να του κοινοποιείται από τα μέλη ή τους πελάτες τους που έχουν προβεί στη λήψη αυτών των αποφάσεων προσφορών,  ανεξάρτητα από το αν η απόφαση έχει ληφθεί αποκλειστικά και μόνον για την αποδοχή προς υποβολή προσφορών στον πλειστηριασμό ή για αποδοχή προς υποβολή προσφορών στους πλειστηριασμούς και επίσης για την απόκτηση της ιδιότητας του μέλους ή του συμμετέχοντος στη δευτερογενή αγορά, με τον ακόλουθο τρόπο: 
                     
                     
                        α)
                              σε περίπτωση αποφάσεων με τις οποίες απορρίπτεται η χορήγηση άδειας συμμετοχής στους πλειστηριασμούς και αποφάσεων ανάκλησης ή αναστολής της άδειας πρόσβασης στους πλειστηριασμούς, σε μεμονωμένη βάση, χωρίς καθυστέρηση·
                     
                     
                        β)
                              σε περίπτωση άλλων αποφάσεων, αν ζητηθεί. 
                     
                     
                        Το ICE εξασφαλίζει ότι κάθε τέτοια απόφαση ενδέχεται να εξεταστεί από το ICE όσον αφορά τη συμμόρφωσή της προς τις υποχρεώσεις που υπέχει ως χώρος πλειστηριασμών βάσει του κανονισμού (ΕΕ) αριθ. 1031/2010, και ότι τα μέλη του ICE και οι πελάτες τους αποδέχονται τα αποτελέσματα της εν λόγω εξέτασης από το ICE. Αυτό μπορεί να περιλαμβάνει, μεταξύ άλλων, την προσφυγή στους κανόνες συναλλαγών, συμπεριλαμβανομένων των πειθαρχικών διαδικασιών, ή οποιαδήποτε άλλα κατάλληλα μέτρα προκειμένου να διευκολυνθεί η πρόσβαση στη συμμετοχή στους πλειστηριασμούς.
                     
                     
                        2. Το ICE καταρτίζει και τηρεί στην ιστοσελίδα του πλήρη και επικαιροποιημένο κατάλογο των μελών ή των πελατών που είναι επιλέξιμοι για να διευκολύνει την αποδοχή προς υποβολή προσφορών στους πλειστηριασμούς του Ηνωμένου Βασιλείου στο ICE και ο εν λόγω κατάλογος περιλαμβάνει μόνον τους παρόχους πρόσβασης σε πλειστηριασμό σύμφωνα με τους κανόνες συναλλαγών του ICE και τα μέλη ή τους πελάτες τους που χορηγούν άδεια συμμετοχής στους πλειστηριασμούς σε πρόσωπα που μπορεί να είναι επίσης μέλη ή συμμετέχοντες στη δευτερογενή αγορά.
                     
                     
                        Επιπλέον, το ICE καταρτίζει και τηρεί στην ιστοσελίδα του ευκολονόητο πρακτικό οδηγό για την ενημέρωση των ΜΜΕ και των μικρών πρόξενων εκπομπών σχετικά με τη διαδικασία που πρέπει να ακολουθήσουν για να αποκτήσουν πρόσβαση στους πλειστηριασμούς μέσω των εν λόγω μελών ή των πελατών τους.
                     
                     
                        3. Όλα τα τέλη και οι όροι που εφαρμόζονται από το ICE και το σύστημα εκκαθάρισής του στα πρόσωπα που γίνονται δεκτά στους πλειστηριασμούς ή στους προσφέροντες πρέπει να αναφέρονται επακριβώς, να είναι εύληπτα και να δημοσιοποιούνται στην ιστοσελίδα του ICE, η οποία πρέπει να επικαιροποιείται. 
                     
                     
                        Το ICE μεριμνά ώστε τυχόν πρόσθετα τέλη και συνθήκες που εφαρμόζονται από τα μέλη ή τους πελάτες του σε σχέση με την αποδοχή στους πλειστηριασμούς επίσης να αναφέρονται επακριβώς, να είναι εύληπτα και να δημοσιοποιούνται στις ιστοσελίδες των παρόχων των υπηρεσιών, με άμεσες αναφορές στα στοιχεία που διατίθενται στην ιστοσελίδα του ICE, με διάκριση μεταξύ των τελών και των συνθηκών που εφαρμόζονται στα πρόσωπα τα οποία έχουν γίνει δεκτά προς υποβολή προσφορών μόνον στους πλειστηριασμούς, αν υπάρχουν, και των τελών και των συνθηκών που εφαρμόζονται στα πρόσωπα τα οποία έχουν γίνει δεκτά και ως μέλη ή συμμετέχοντες στη δευτερογενή αγορά.  
                     
                     
                        4. Με την επιφύλαξη άλλων ενδίκων μέσων, το ICE μεριμνά ώστε να είναι διαθέσιμες διαδικασίες διαχείρισης των καταγγελιών από το ICE για καταγγελίες που ενδέχεται να υποβληθούν σε σχέση με τις αποφάσεις χορήγησης άδειας συμμετοχής στους πλειστηριασμούς, άρνησης χορήγησης άδειας συμμετοχής στους πλειστηριασμούς, ανάκλησης ή αναστολής αδειών συμμετοχής στους πλειστηριασμούς που έχουν ήδη χορηγηθεί, όπως αναφέρονται ειδικότερα στο σημείο 1, οι οποίες λαμβάνονται από τα μέλη του ICE ή από τους πελάτες τους, και ώστε όλες οι εν λόγω καταγγελίες να θεωρούνται επιλέξιμες καταγγελίες για τους σκοπούς των διαδικασιών διαχείρισης των καταγγελιών του ICE
                     
                     
                        5. Εντός έξι μηνών μετά την έναρξη των πλειστηριασμών, το ICE υποβάλλει στον επιτηρητή πλειστηριασμών έκθεση σχετικά με την κάλυψη που έχει επιτευχθεί στο πλαίσιο του μοντέλου συνεργασίας του με τα μέλη και τους πελάτες τους, συμπεριλαμβανομένων των στοιχείων στο επίπεδο της επιτευχθείσας γεωγραφικής κάλυψης. Το ICE λαμβάνει επίσης υπόψη στον μέγιστο βαθμό όλες τις συστάσεις που διατυπώνονται από τον επιτηρητή πλειστηριασμών προς τον σκοπό αυτό, ώστε να εξασφαλίσει την εκπλήρωση των υποχρεώσεών του που απορρέουν από το άρθρο 35 παράγραφος 3 στοιχεία α) και β) του κανονισμού 1031/2010. 
                     
                     
                        6. Το ICE εξασφαλίζει την πλήρη συμμόρφωση με τις συνθήκες  και τις υποχρεώσεις για την εγγραφή του που ορίζονται στο παρόν παράρτημα. 
                     
                     
                        7. Το Ηνωμένο Βασίλειο γνωστοποιεί στην Επιτροπή τις τυχόν ουσιαστικές αλλαγές στις συμβατικές ρυθμίσεις με το ICE που κοινοποιήθηκαν στην Επιτροπή  »
                     
                     
                  
               
               ΠΑΡΑΡΤΗΜΑ II
            
            
               ΠΑΡΑΡΤΗΜΑ IV
            
            
               Αναπροσαρμογές των ποσοτήτων δικαιωμάτων (σε εκατομμύρια) που θα εκπλειστηριαστούν κατά την περίοδο 2013-2020, αναφερόμενες στο άρθρο 10 παράγραφος 2
            
            
            
                     
                        Έτος
                     
                  
                  
                     
                        Ποσότητα μείωσης
                     
                  
               
                     
                        2013
                     
                  
                  
                     
                  
               
                     
                        2014
                     
                  
                  
                     
                        400
                     
                  
               
                     
                        2015
                     
                  
                  
                     
                        300
                     
                  
               
                     
                        2016
                     
                  
                  
                     
                        200
                     
                  
               
                     
                        2017
                     
                  
                  
                     
                  
               
                     
                        2018
                     
                  
                  
                     
                  
               
                     
                        2019
                     
                  
                  
                     
                  
               
                     
                        2020